veṇuyaṣṭyā́ṃ vā kupé vobhayáta ābadhyā́daṅ parétya yádi vr̥kṣáṃ vā sthāṇú vā veṇúṃ vā valmīkaṃ vā vindettásminnā́sajatyetátte rudrāvasaṃ téna paro mū́javató 'tīhī́tyavaséna vā ádhvānaṃ yanti tádenaṃ sā́vasamevā̀nvávārjati yátra yatrāsya cáraṇaṃ tadanvátra ha vā́ asya paro mū́javadbhyaścáraṇaṃ tásmādāha paro mū́javató 'tīhītyávatatadhanvā pínākāvasa ityáhiṃsannaḥ śivó 'tīhīty evaìtádāha kŕ̥ttivāsā íti níṣvāpayatyevaìnametátsvapannu hi na káṃ caná hinásti tásmādāha kŕ̥ttivāsā iti